S-229/2023

Mál þetta, sem dómtekið var 10. október 2023, er höfðað með ákæru útgefinni af lögreglustjóranum á Suðurnesjum 19. janúar síðastliðinn á hendur H-kk-þgf V-kk-þgf E-kk-þgf, [...], [...], „IF yrir eftirtalin umferðarlagabrot með því að hafa föstudaginn 4. júní 2021 ekið bifreiðinni [...] eftir Hringbraut í Reykjavík og inná [ sic] bifreiðastæði við N1, Hringbraut, þar sem hann stöðvaði, sviptur ökuréttindum og undir áhrifum ávana- og fíkniefna (í blóði mældist amfetamín 20 ng/ml og oxýkódon 110 ng/ml) og því ekki fær um að stjórna bifreiðinni örugglega.

Telst brot þetta varða við 1., sbr. 2. mgr. 50. gr. og 1. mgr. 58. gr., allt sbr. 95. gr. umferðarlaga nr. 77/2019.

II

[...]“

Af hálfu ákæruvaldsins er þess krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttinda, sbr. 101. gr. umferðarlaga nr. 77/2019.

Við fyrirtöku málsins 10. október síðastliðinn féll ákæruvaldið frá ákærulið II auk þess sem fallið var frá upptökukröfu sem áður hafði verið krafist vegna þeirrar háttsemi sem gat í ákæruliðnum.

Ákærði hefur skýlaust játað þá háttsemi sem honum er gefin að sök í ákæru, svo breyttri. Ekki þykir ástæða til að draga játningu ákærðu í efa og fær hún stoð í gögnum málsins. Í ljósi játningar ákærða var farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjanda og verjanda hafði verið gefinn kostur á að tjá sig stuttlega um lagaatriði og ákvörðun viðurlaga.

Ákærði, H-kk-nf V-kk-nf E-kk-nf, sem fæddur er árið [...], hefur samkvæmt vottorði sakaskrár ríkisins tvívegis áður sætt refsingu vegna brots á ákvæðum umferðarlaga. Þann 5. júlí 2018 gekkst ákærði undir sektargreiðslu og sviptingu ökuréttar í 12 mánuði frá 5. júlí 2018 að telja vegna brots á 45. gr. a umferðarlaga nr. 50/1987. Þá gekkst hann undir sektargreiðslu og sviptingu ökruéttar í þrjú árfrá 2. september 2020 að telja vegna brots á 50., 58. og 48. gr. umferðarlaga nr. 77/2019.

Með þeirri háttsemi sem ákærði er nú sakfelldur fyrir hefur hann í þriðja sinn gerst sekur um akstur undir áhrifum ávana- og fíkniefna og hefur nú með háttsemi sinni ítrekað slíkan akstur öðru sinni. Í samræmi við 1. mgr. 71. gr. almennra hegningarlaga nr. 19/1940 og í samræmi við áralanga dómvenju verður honum gert að sæta fangelsi í 30 daga og eru ekki efni til að skilorðsbinda refsinguna. Þá ber ákærða jafnframt að greiða 120.000 krónur í sekt til ríkissjóðs en tíu daga fangelsi skal koma í stað sektarinnar verði hún ekki greidd innan fjögurra vikna frá birtingu dómsins. Ákærði er sviptur ökurétti ævilangt sbr. 101. gr. umferðarlaga nr. 77/2019.

Samkvæmt 1. mgr. 235. gr. laga nr. 88/2008 um meðferð sakamála verður ákærða gert að greiða allan sakarkostnað málsins, þar með talda þóknun skipaðs verjanda síns, S-kk-ef G-kk-ef lögmanns, sem telst hæfilega ákveðin að meðtöldum virðisaukaskatti líkt og í dómsorði greinir, auk annars sakarkostnaðar samkvæmt framlögðu sakarkostnaðaryfirliti, en um er að ræða kostnað vegna blóðrannsóknar.

Fyrir uppkvaðningu dómsins var gætt ákvæða 1. mgr. 184. gr. laga nr. 88/2008. Af hálfu ákæruvalds fór Á-kk-nf J-kk-nf með málið. Þ-kk-nf H-kk-nf Þ-kk-nf héraðsdómari kveður upp dóm þennan.

Dómsorð:

Ákærði, H-kk-nf V-kk-nf E-kk-nf, sæti fangelsi í 30 daga.

Ákærði greiði 120.000 króna sekt í ríkissjóð innan fjögurra vikna frá uppsögu dómsins en sæti ella fangelsi í tíu daga.

Ákærði er sviptur ökurétti ævilangt.

Ákærði greiði sakarkostnað málsins, þar með talda þóknun skipaðs verjanda síns, S-kk-ef G-kk-ef lögmanns, 271.188 krónur, og 145.066 krónur í annan sakarkostnað.

Þ-kk-nf H-kk-nf Þ-kk-nf